শেষ দিনে স্কুটি চড়ে পিংলায় প্রচারে তৃণমূলের প্রার্থী অজিত মাইতি

পশ্চিম মেদিনীপুর (পিংলা) – নির্বাচনী প্রচারের (2026 Assembly Election) শেষ দিনে সকাল সকাল স্কুটি চালিয়ে অভিনব প্রচারে নজর কাড়লেন পশ্চিম মেদিনীপুর (West Midnapore) জেলার পিংলা (Pingla) বিধানসভার তৃণমূল প্রার্থী তথা ঘাটাল সাংগঠনিক জেলা তৃণমূলের সভাপতি অজিত মাইতি (Trinamool President Ajit Maiti) মঙ্গলবার সকাল থেকেই মাদপুর ঘাট এলাকা থেকে স্কুটি চালিয়ে দলীয় কর্মীদের সঙ্গে প্রচার শুরু করেন তিনি।

পরে মাদপুরের বিভিন্ন গ্রাম ঘুরে কর্মীদের সঙ্গে বাইক মিছিলে অংশ নেন। প্রচারের ফাঁকে সাধারণ মানুষের সঙ্গে কথা বলে তাঁদের সমস্যা-অভিযোগ শোনেন এবং আগামী দিনে উন্নয়নের আশ্বাস দেন তৃণমূল প্রার্থী।

আরও পড়ুন- ভোটে দিঘা, মন্দারমণিতে বিজ্ঞপ্তি কমিশনের! পর্যটকদের বাড়ি ফেরার নির্দেশ

মাদপুর ঘাট থেকে শুরু হওয়া এই প্রচার কর্মসূচি পপোড়আড়া এলাকায় গিয়ে শেষ হয়। শেষ দিনের এই প্রচারে কর্মী-সমর্থকদের ভিড় ও উৎসাহ ছিল চোখে পড়ার মতো। নির্বাচনকে সামনে রেখে শেষ মুহূর্তে এমন তৎপরতায় রাজনৈতিক মহলেও জোর চর্চা শুরু হয়েছে।